Publication: Magyar Közlöny
Issue: MK-2010-14 (Year: 2010, Number: 14)
Era: contemporary
Section: a közoktatásról szóló 1993. évi LXXIX. törvény 27. §
Paragraph Index: 2454

2. A szakképesítés munkaterületének rövid, jellemző leírása: A szita-, tampon- és filmnyomást végző szakember egy sokoldalúan felhasználható nyomtatási technológiát alkalmaz, amellyel festéket, valamint a technikában különböző területeken használatos rétegeket egymás mellé vagy egymásra nyomtathat A szita-, tampon- és filmnyomás technológiáját alkalmazzák a kézműves és a nagyipari termelésben tömeggyártásra egyaránt, kis méretektől kezdve a több méter nagyságú sík, hengeres és szabálytalan felületek nyomtatására A szita-, tampon- és filmnyomó nyomtathat papírra, textilre, kerámiára, különféle műanyagokra, fémekre A nyomathordozó lehet meghatározott méretű ív, tekercs vagy különböző alakú tárgy A szita-, tampon- és filmnyomó szakember képes speciális formakészítő feladatokat is ellátni

Source: https://magyarkozlony.hu/hivatalos-lapok/6c98d4a0c630a291071c47bdeeb78017d5e12d7c/dokumentumok/51f017b98abdcbc1df950ddcdfcb6254361a4c99/letoltes